બેટ્સમેનોના ફરી એકવાર કંગાળ પ્રદર્શનને લીધે ભારતીય ટીમે ચોથી ટેસ્ટની સાથે-સાથે સીરીઝ પણ હારી ગઈ છે. ભારત તરફથી કેપ્ટન વિરાટ કોહલી અને અજિંક્ય રહાણે સિવાય તમામ બેટ્સમેનો ફ્લૉપ રહ્યા હતા અને 245 રનના ટાર્ગેટ સામે માત્ર 184 રનમાં ઓલઆઉટ થઈ ગઈ હતી. ઈંગ્લેન્ડ તરફથી મોઈન અલીએ સૌથી વધુ 4 વિકેટ ઝડપી હતી. તેણે પ્રથમ ઈનિંગમાં પણ પાંચ વિકેટો ઝડપી હતી. આ ઉપરાંત જેમ્સ એન્ડરસન અને બેન સ્ટૉક્સે 2-2 વિકેટો ઝડપી હતી. આ વિજયની સાથે જ ઈંગ્લેન્ડ 3-1થી સીરીઝ જીતી ગઈ છે અને હવે પાંચમી તથા અંતિમ ટેસ્ટ ઔપચારિક બની ગઈ છે.